**Budapest Főváros II. Kerületi Önkormányzat**

**Polgármester\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A polgármesternek -**

**a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján -**

**a Budapest Főváros II. Kerületi Önkormányzat Gazdasági és Tulajdonosi Bizottságának**

**feladat- és hatáskörében eljárva**

**2020. december 4. napján meghozott döntése**

**1. pont:**

Budapest II. Kerületi Szabó Lőrinc Kéttannyelvű Általános Iskola és Gimnázium területén lévő CLASP melléképület bontásához tulajdonosi hozzájárulás

Előterjesztő: dr. Silye Tamás a Jegyzői Igazgatóság igazgatója

**Budapest Főváros II. Ker. Önkormányzat**

**Gazdasági és Tulajdonosi Bizottságának 266/2020.(XII.04.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy - a határozat melléklete szerint - tulajdonosi hozzájárulását adja a Budapest Főváros II. Kerületi Önkormányzat tulajdonát képező Budapest II. kerület, belterület 11658/12 helyrajzi számú, kivett középiskola megnevezésű, 8464 m2 területű ingatlanon elhelyezkedő CLASP melléképület bontási munkálataihoz a Közép-Budai Tankerületi Központ (1027 Budapest II. kerület, Fő utca 80.; képv.: Hajnissné Anda Éva tankerületi igazgató ), mint Vagyonkezelő által, valamint ahhoz, hogy a Vagyonkezelő a kapcsolódó hatósági ügyintézés során a tulajdonos nevében és képviseletében eljárjon, azzal a kitétellel, hogy a Tulajdonos nevében kötelezettségvállalásra vonatkozó nyilatkozattételre nem jogosult.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, valamint dr. Silye Tamást a Jegyzői Igazgatóság Igazgatóját, hogy tegyék meg a szükséges intézkedéseket.

Felelős: Polgármester

Határidő: 2020. december 31.

**266/2020.(XII.04.) határozat melléklete**

**TULAJDONOSI HOZZÁJÁRULÓ NYILATKOZAT**

**Budapest II. Kerületi Szabó Lőrinc Kéttannyelvű Általános Iskola és Gimnázium területén lévő CLASP melléképület bontásához**

**1026 Budapest, Pasaréti út 191-193.**

Magyarország Kormánya a Nemzeti Köznevelési Infrastruktúra Fejlesztési Program II. ütemének keretében megvalósuló tanterem, tornaterem és tanuszoda beruházások előkészítésével kapcsolatos intézkedésékről szóló 1281/2017. (VI. 2.) Korm. határozattal döntött a Budapesti Szabó Lőrinc Kéttannyelvű Általános Iskola és Gimnázium tanteremfejlesztéséről, tovább a Budapest II. kerületi Szabó Lőrinc Kéttannyelvű Általános Iskola és Gimnázium tornacsarnoka megvalósításához szükséges ingatlanvásárlásról szóló 1214/ 2018. (IV. 6.) Korm. határozattal biztosította az Iskola tornacsarnoka megvalósításához alkalmas ingatlan megvalósításához szükséges forrást. 1281/2017. (VI. 2.) Kormány határozat egyetért, hogy az ezzel kapcsolatos előkészítési fázisokat a Nemzeti Sportközpontok (1146 Budapest, Stefánia út 51. a továbbiakban: „**NSK**”) központi költségvetési szerv valósítsa meg.

A fejlesztési program részét képező, az ingatlanterületén elhelyezkedő CLASP használaton kívül lévő épület bontása is. Az épület rossz állagára, valamint rossz esztétikai megjelenésére való tekintettel, az épület bontásával nem lehet megvárni a beruházás kivitelezési munkáinak 2022-re tervezett megkezdését.

Fentiekre való tekintettel a Közép-Budai Tankerületi Központ - mint Fenntartó – kezdeményezte az Emberi Erőforrások Minisztériumnál a bontás költségeinek fedezetéül szolgáló forrás soron kívüli biztosítását. A megkeresés pozitív fogadtatásra talált. A bontási munka nem kötött építési engedélyhez, a bontás elvégzését követően utólagos bejelentési kötelezettség áll fent a Budapest Főváros Kormányhivatala felé. A munkálatokat elkezdéséhez Budapest Főváros II. Kerületi Önkormányzatának tulajdonosi hozzájárulása szükséges. Az utólagos bejelentési kötelezettséget a Tankerületi Központ a Tulajdonos Önkormányzat meghatalmazása birtokában tudja intézni, melyben az Önkormányzat felhatalmazza a Közép-Budai Tankerületi Központ az ügyintézési folyamat lebonyolításával.

Fentiekre tekintettel, Budapest Főváros II. Kerület Önkormányzata (székhelye: 1024 Budapest, Mechwart liget 1., képviseli: Őrsi Gergely polgármester, a továbbiakban: „**Önkormányzat**”) az alábbi Nyilatkozatot teszi:

Az Önkormányzat, mint az alábbi ingatlan tulajdonosa hozzájárul ahhoz, hogy a tulajdonát képező, Budapesti II. kerület belterület 11658/12 helyrajzi számú (természetbeni címe: 1026 Budapest, Pasaréti út 191-193.), a Szabó Lőrinc Két Tannyelvű Általános Iskola és Gimnázium feladatellátási helyéül szolgáló, a Közép-Budai Tankerületi Központ (1027 Budapest II. kerület, Fő utca 80.) vagyonkezelésében lévő ingatlanon elhelyezkedő CLASP melléképület bontási munkálatait elvégeztesse a Vagyonkezelő, valamint a kapcsolódó hatósági ügyintézés során a tulajdonos nevében és képviseletében eljárjon, azzal a kitétellel, hogy a Tulajdonos nevében kötelezettségvállalásra vonatkozó nyilatkozattételre nem jogosult.

Jelen tulajdonosi hozzájárulás kizárólag a fentiek szerinti felhasználás céljából került kiadásra.

Jelen tulajdonosi hozzájárulás aláírására a polgármesternek - 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a Képviselő-testületről a Gazdasági és Tulajdonosi bizottságra átruházott feladat- és hatáskörében eljárva - a …/2020.(XII.3.) határozata alapján kerül sor.

Budapest, 2020. december ……..

………………………………..

Őrsi Gergely

polgármester

Budapest, 2020. december 4.

 **Őrsi Gergely**

 **polgármester**